open-index/open-wikipedia-markdown huggingface dataset:
Futebol Clube de Famalicão

O **Futebol Clube de Famalicão**, coñecido simplemente como **Famalicão**, é un club de fútbol portugués con sede en Vila Nova de Famalicão. Fundado o 21 de agosto de 1931, milita na Primeira Liga, máxima categoría do fútbol portugués.

Desde 1952 o Famalicão xoga os seus partidos como local no Estádio Municipal 22 de Junho, con capacidade para 5.307 espectadores. Os dous períodos de máis éxito da súa historia déronse a principios da década de 1990 o primeiro deles, cando o club xogou catro tempadas na Primeira Liga, e dende 2019, momento no que o equipo regresou á máxima categoría. O club é propiedade de Quantum Pacific Group, que posúe tamén o 30% do Atlético de Madrid.

## Historia 
O Futebol Clube de Famalicão foi fundado o 21 de agosto de 1931 por seis amigos. O seu primeiro encontro foi na inauguración do seu campo, o Campo da Berberia, cun partido contra o FC Porto en 1932. O seu primeiro equipamento era verde e branco, pero finalmente foi cambiado por branco e azul para conseguir a afiliación do Porto. Comezou a competir na tempada 1932(33 no Campionato de Promoción Rexional, do que se proclamou campión. Na 1945/46, o club chegou ás semifinais do Taça de Portugal baixo a dirección do adestrador húngaro Janos Szabo, pero foi derrotado por 11-0 polo Sporting CP de Cândido de Oliveira.

Militou na máxima categoría durante a tempada 1946/47 e tamén na 1978/79, antes de iniciar un período de catro anos na categoría entre 1990 e 1994. Na década de 2000 caeu ata as divisións rexionais. En maio de 2015 regresou á Segunda Liga, despois de 19 anos de ausencia. 

Ao comezo da tempada 2018/19, o 51% das participacións do club foron compradas por Quantum Pacific Group, un grupo liderado polo empresario israelí Idan Ofer que tamén posúe o 33% do Atlético de Madrid. O 28 de abril de 2019, o club obtivo o ascenso á máxima categoría por primeira vez nun cuarto de século.

O 11 de setembro de 2019, Quantum Pacific Group aumentou a súa participación na Sociedade Anónima Deportiva do club do 51% ao 85%. Coa vitoria por 1-0 sobre Paços de Ferreira en xaneiro de 2020, o club chegou ás semifinais da copa por primeira vez desde 1946.

## Notas
Hendiatris

**Hendiatris** ( hen-DY -ət-riss; do grego antigo  ἓν διὰ τρία) é unha figura retórica que se usa para salientar, na que se usan tres palabras para expresar unha idea.  As frases "sol, mar e area" e ou "*Citius, Altius, Fortius*" son exemplos disto.

## Historia 
A **divisa tripartita** é un lema, eslogan ou frase publicitaria que se emprega nesta forma. 

Na ensinanza retórica, estas iteracións tripartitas marcaban o ritmo clásico do estilo de Cicerón, exemplificado polas triplas preguntas retóricas na súa primeira *Oración Contra Catilina.* Hai exemplos notables desde a Antigüidade até a Idade Contemporánea, que inclúen "*Life, Liberty and the pursuit of Happiness*" ("Vida, liberdade e a busca da felicidade") da Declaración de Independencia dos EUA, os ditos de Xesús Cristo "*Via, Veritas, Vita*" ("o camiño, a verdade e a vida"), o "*Veni, vidi, vici"* ("cheguei, vin, vencín") de Xulio César, o lema da República Francesa "*Liberté, Egalité, Fraternité*" etc.

[dereita|miniatura|205x205px| Pin da [época vitoriana de veludo vermello e dourado do Royal Military College of Canada "*Truth, Duty, Valour*" ("Verdade, deber, valor")]]

### Exemplos 
No Canadá, utilízase o lema "paz, orde e bo goberno", orixinalmente atopado na Constitución do Canadá de 1867.

A forma foi tamén empregada de maneira creativa en diferentes contextos, repetindo a palabra tres veces, como os *tres requisitos do mercado inmobiliario* ("Localización, Localización, Localización") e como Tony Blair expresou as súas prioridades políticas como "educación, educación e educación" ou Julio Anguita "programa, programa, programa".

Outros exemplos son:

* "*Citius, Altius, Fortius*" ("Máis rápido, máis alto, máis forte") é o lema olímpico oficial
* "Fe, esperanza e caridade" (virtudes teolóxicas)
* "Xogo, set e partido" (usado en deportes con diversos *sets,* como o tenis ou voleibol)
* "Ouro, incenso e mirra", os agasallos bíblicos dos Reis Magos
* "Deus, familia e país" 
* "Deus, nai e pastel de mazá" 
* "Reducir, reutilizar, reciclar"
* "Sangue, suor e lágrimas", versión breve da expresión "sangue, esforzo, suor e lágrimas" (en inglés *blood, toil, tears and sweat*) pronunciada por Winston Churchill nun discurso.
* "*Rum, sodomy and the lash*", unha caracterización da tradición da Royal Navy atribuída (probabelmente falsamente) a Churchill, utilizada pola banda inglesa The Pogues para o título do seu segundo álbum.
* " Wine, women and song ", unha frase de Johann Heinrich Voss (1751–1826), e a súa variante moderna "Sexo, drogas e rock'n'roll" (adaptada en múltiples ocasións, como no filme *Sex, Lies and Videotape*)
* *Women, Fire, and Dangerous Things*, un libro do lingüista cognitivo George Lakoff sobre categorización e metáfora
* "*Honor, pride and courage*" ("Honor, Orgullo, Coraxe", o lema oficial do equipo de hóckey sobre xeo de Toronto Maple Leafs).

... e moitos outros.

## Notas 

## Véxase tamén 
### Outros artigos 
* Lema
Estádio Municipal 22 de Junho

O **Estádio Municipal de Famalicão** é un estadio multiusos situado en Vila Nova de Famalicão, Portugal. Actualmente úsase principalmente para partidos de fútbol e nel xoga os seus partidos como local o FC Famalicão, que actualmente compite na Primeira Liga, a máxima categoría do fútbol portugués. O estadio ten capacidade para 5.307 espectadores.

## Notas
Six Pack

***Six Pack*** é terceiro EP da banda estadounidense de hardcore punk Black Flag, publicado en xuño de 1981 a través do selo SST Records. Inicialmente foi lanzado en vinilo de 7" e posteriormente editouse en vinilo de 12" en 1990.

## Listaxe de cancións 
## Notas
The Man-Machine

***The Man-Machine*** (alemán: ***Die Mensch-Maschine***) é o sétimo álbum de estudio da banda alemá de música electrónica Kraftwerk, publicado o 28 de abril de 1978 a través do selo Kling Klang Studio en Alemaña e por Capitol Records no resto do mundo. No álbum refínase o seu estilo mecánico e nel o grupo incorpora ritmos máis bailables. O álbum ten unha inclinación satírica. Pénsase que aborda unha ampla gama de temas da guerra fría, a fascinación de Alemaña pola fabricación e a relación cada vez máis simbiótica da humanidade coas máquinas. Inclúe os sinxelos "The Model" e "The Robots".

Aínda que inicialmente o álbum non tivo éxito na lista de álbums do Reino Unido, chegaría ao número 9 en febreiro de 1982, converténdose no segundo álbum da banda con mellor posición nas listas do Reino Unido despois de *Autobahn* (1974).

## Listaxe de cancións 
## Notas
USA (álbum)

***USA*** é un álbum ao vivo da banda inglesa de rock progresivo King Crimson, publicado en abril de 1975 polos selos Island Records e Atlantic Records. Foi gravado no Casino, en Asbury Park, Nova Jersey, o 28 de xuño de 1974, agás o tema “21st Century Schizoid Man”, que foi gravado no Palace Theatre, en Providence, Rhode Island, o 30 de xuño. As sobregrabacións de violín e piano eléctrico de Eddie Jobson graváronse nos Olympic Studios de Londres en 1975.

## Listaxe de cancións 
## Notas
War on 45

***War on 45*** é un EP da banda  de hardcore punk D.O.A., publicado en 1982 a través do selo Alternative Tentacles. Foi reeditado en 2005 en CD con once cancións adicionais pero sen a composición "Let's Fuck".

## Listaxe de cancións 
## Notas
T.S.O.L. (EP)

***T.S.O.L.*** é o EP de estrea da banda estadounidense de hardcore punk T.S.O.L. (True Sounds of Liberty), publicado en 1981 a través do selo Posh Boy Records. Os seus tempos rápidos e as súas letras politicamente radicais estableceron á banda como unha das principais forzas da escena hardcore do sur de California da época. Porén, T.S.O.L. afastouse rapidamente do tema político de esquerdas, mudando cara ao rock gótico e cambiando de selo a Frontier Records para editar o seu álbum *Dance with Me* (1981). Isto levou a unha disputa co propietario de Posh Boy, Robbie Fields, quen afirmou que a banda lle debía outro EP ao seu selo. As dúas partes finalmente chegaron a un acordo no que Posh Boy gañou os dereitos do EP *Weathered Statues* de 1982 de T.S.O.L., combinándoo co EP de estrea no álbum recompilatorio de 1987 *Thoughts of Yesterday: 1991-1992*. Nitro Records mercou os masters a Posh Boy en 1997 e volveu publicar os dous EPs como o recompilatorio *T.S.O.L. / Weathered Statues*.

## Listaxe de cancións 
## Notas
Campionato Mundial de Atletismo en Pista Cuberta

O **Campionato Mundial de Atletismo en Pista Cuberta** é un evento deportivo iniciado en 1987 e que se celebra cada dous anos. 
## Características
Como antecedente destes campionatos efectuáronse en 1985, en París, os Xogos Mundiais en Pista Cuberta. É a segunda maior proba atlética a nivel mundial, e celébrase nos primeiros meses do ano (febreiro ou marzo) e fóra dos anos en que haxa Xogos Olímpicos ou Mundiais ao aire libre. Debido a que estes campionatos se realizan en pavillóns cubertos, o número de probas é menor que nos outros grandes eventos.
1981-1982

***1981-1982***, tamén coñecido polo seu número de catálogo "Factus 8" ou "1981-Factus 8-1982", é un EP de cinco temas da banda británica de rock New Order, publicado en novembro de 1982 a través do selo Factory Records. O EP contén o segundo sinxelo do grupo, "Everything's Gone Green"/"Procession", de setembro de 1981, e o seu terceiro sinxelo, "Temptation", de maio de 1982.

## Listaxe de cancións 
## Notas
João Pinheiro

**João Pedro da Silva Pinheiro**, nado en Braga o 4 de xaneiro de 1988, é un árbitro de fútbol portugués que milita na Primeira Liga. É árbitro da FIFA desde 2016, e está clasificado como árbitro de primeira categoría da UEFA.

## Traxectoria 
Debutou na Primeira Liga en 2015, nun partido entre o Académica e o Boavista. En 2016 foi incluído na lista de árbitros da FIFA. Dirixiu o seu primeiro partido internacional o 23 de marzo de 2019, nun encontro que enfrontou ao Brasil con Panamá. Tamén arbitrou partidos na Premier League exipcia e na Liga Profesional Saudita en 2019.

En 2019 foi designado para dirixir a final da Taça da Liga entre o Porto e o Sporting CP.

## Notas 
## Véxase tamén 
### Ligazóns externas 
* Datos do árbitro en eu-football.info .
* Datos do árbitro en worldfootball.net .
Permanent Waves

***Permanent Waves*** é o sétimo álbum de estudio da banda canadense de rock progresivo Rush, publicado o 14 de xaneiro de 1980 a través do selo Anthem Records. Tras xirar para promover o seu anterior álbum, *Hemispheres* (1978), o grupo comezou a traballar en material novo en xuño de 1979. Este material amosaba un cambio no son da banda cara arranxos máis concisos e cancións máis axeitadas para a radio (como "The Spirit of Radio" e "Freewill"), aínda que o seu estilo de rock progresivo aínda é evidente en "Jacob's Ladder" e no tema de case dez minutos "Natural Science". O baixista/vocalista Geddy Lee tamén empregou unha voz máis restrinxida en comparación con álbums anteriores. *Permanent Waves* foi o primeiro dos sete álbums de estudo que a banda gravou en Le Studio en Morin-Heights, Quebec, coa produción a cargo do grupo e Terry Brown.

*Permanent Waves* tivo unha acollida na súa maioría positiva da crítica, e converteuse no álbum máis exitoso da banda no momento do seu lanzamento, alcanzando o número 3 no Canadá e no Reino Unido e o número 4 nos Estados Unidos. O álbum foi certificado platino neste último pola Recording Industry Association of America por vender un millón de copias. Rush lanzou "The Spirit of Radio" como sinxelo en febreiro de 1980 e fixo unha xira de promoción do álbum en 1980.

## Listaxe de cancións 
Todas as letras escritas por Neil Peart agás "Different Strings" por Geddy Lee. Toda a música composta por Lee e Alex Lifeson.

## Notas
Stations of the Crass

***Stations of the Crass*** é o segundo álbum de estudio da banda inglesa de punk rock Crass, publicado o ano 1979 a través do selo Crass Records. O disco, editado orixinalmente como un dobre 12", inclúe temas ao vivo dun concerto gravado no pub Pied Bull en Islington, Londres, o 7 de agosto de 1979. As tres primeiras caras teñen as cancións gravadas en estudio e reprodúcense a 45 rpm, mentres que a última cara, co material ao vivo, reprodúcese a 33 rpm. 

## Listaxe de cancións 
## Notas
Messier 106

[alt=Imaxe de M 106 polo telescopio espacial James Webb (NASA/ESA/CSA), 2024|miniatura|Imaxe de M 106 en [Radiación infravermella|infravermello polo telescopio espacial James Webb (NASA/ESA/CSA), 2024.]]
**Messier 106** ou **NGC 4258** é unha galaxia espiral a 23 millóns de anos luz da Terra, na rexión de Canes Venatici. É unha das galaxias espirais coñecidas máis brillantes e próximas á Terra. Ten no seu centro un furado negro supermasivo constantemente activo. No seu interior observáronse dúas supernovas en 1981 e 2014.
A galaxia é coñecida por ter dous brazos anómalos, visibles en lonxitudes de onda radio e X máis que en visible, compostos de gas quente máis que de estrelas, que se cre son causados pola actividade do furado negro.

En canto ó seu nome clasificatorio, non foi descuberta por Charles Messier, senón por un discípulo, Pierre Méchain, e engadida ó catálogo só no século XX.

## Notas
Rui Miguel Gomes Lima

**Rui Miguel Gomes Lima**, nado en Ponte de Lima o 23 de xaneiro de 1990, é un árbitro de fútbol portugués, que milita na Primeira Liga.

## Notas
Heyneke Meyer

**Heyneke Meyer**, nado o 6 de outubro de 1967 en Nelspruit, é un adestrador surafricano de rugby, campión do Super 14 en 2007 cos Bulls e seleccionador dos Springboks entre 2012 e 2015.
## Traxectoria
Heineke Meyer comezou a súa carreira como adestrador en 1998 dirixindo ós SWD Eagles na Currie Cup. En 1999 traballou como axudante do seleccionador Nick Mallett durante a Copa do Mundo, e a continuación pasou a ocupar o posto de adestrador dos Blue Bulls na Currie Cup e dos Bulls no Super 12. Os Blue Bulls gañaron a Currie Cup en 2002, 2003 e 2004 con Meyer como adestrador. O nivel competitivo dos Bulls tamén medrou, chegando a disputar a semifinais nas tempadas 2005 e 2006.

En 2007 os Bulls chegaron por primeira vez a unha final do Super 14. A final disputouse en Durban contra os Sharks. O resultado da final foi 19-20 a prol dos Bulls, que se converteron na primeira franquía surafricana campioa do Super 14. Despois dese triunfo Meyer foi considerado para substituír a Jake White á fronte dos Springboks, pero finalmente o elixido foi Peter de Villiers, quen levaba varios anos adestrando á selección júnior.

En xuño de 2008 Meyer foi anunciado como novo adestrador dos Leicester Tigers da Premiership inglesa,  cargo ó que renunciou en xaneiro de 2009 por motivos de saúde nuns familiares. Trala súa volta a Pretoria levou a cabo labores administrativas nos Bulls.

En xaneiro de 2012 foi elixido por unanimidade como novo seleccionador nacional de Suráfrica en substitución de Peter de Villiers, e asinou un contrato de catro anos. En decembro de 2015 foi anunciado o remate do ciclo de Heyneke Meyer á fronte da selección de Suráfrica con saldo dun 66 % de partidos gañados e un terceiro posto na Copa do Mundo.
En abril de 2018 foi anunciada a contratación de Heyneke Meyer polo club Stade Français de París. Na súa primeira tempada o club rematou nun discreto oitavo posto na clasificación. En decembro de 2019 foi anunciada renuncia de Meyer como adestrador do Stade Français por mor dos malos resultados trala derrota no derbi de París cando o equipo ocupaba a última posición na liga.

## Notas
## Véxase tamén
### Outros artigos
* Super 14 2007
* Copa do Mundo de Rugby 2015
Samuel Butler

**Samuel Butler** pode referirse ás seguintes persoas:

*Samuel Butler (poeta) (1613&ndash;1680), poeta e satírico inglés
*Samuel Butler (profesor) (1774&ndash;1839), erudíto clásico inglés
*Samuel Butler (político) (1825–1891), político estadounidense
*Samuel Butler (novelista) (1835&ndash;1902), autor inglés de *Erewhon*
*Samuel Butler (xogador de cricket) (1850&ndash;1903), xogador inglés de cricket  
*Sam Butler (futbolista, nado en 1986), xogador da modalidade de fútbol australiano
*Sam Butler (futbolista, nado en 2003), xogador da modalidade de fútbol australiano
*Bo Weavil Jackson (floruit 1926), cantante de blues e guitarrista tamén chamado Sam Butler
Li Zhi

**Li Zhi** (chinés tradicional: 李贄; chinés simplificado: 李贽; *pinyin*: Lǐ Zhì; Wade-Giles: Li3 Chih4), tamén coñecido polo pseudónimo **Zhuowu** (chinés tradicional e simplificado: 卓吾; *pinyin*: Zhuówú; Wade-Giles: Cho2-wu2; "Eu, o intelixente"), nado en 1527 e finado en 1602, foi un filósofo, historiador e escritor chinés de finais da dinastía Ming. Foi perseguido polas súas críticas á doutrina neoconfuciana de Zhu Xi, considerada a ortodoxia polo goberno dos Ming, e acabou suicidándose en prisión.

## Traxectoria 
Li Zhi naceu en Jinjiang (a actual Quanzhou), na provincia de Fujian. Era descendente de sétima xeración de Lin Nu, fillo de Li Lü, un mercador marítimo. Lin Nu visitou Hormuz, en Persia, no ano 1376, converténdose ao Islam tras casar cunha muller da rexión, coa que regresou á China. Porén, esta nova fe non arraigou na familia, que deixou de practicar o Islam na época do avó de Li Zhi. 

O pai deste foi mestre, polo que recibiu unha esmerada educación dende moi novo. En 1551, aprobou os exames da súa vila, e cinco anos despois foi nomeado profesor en Gongcheng (actual Huixian, na provincia de Henan). En 1560 foi ascendido a docente do Guozijian, en Nanjing; porén, tivo que regresar ao fogar para cumprir co loito filial. Durante este tempo, tivo que axudar na defensa da cidade natal contra os ataques dos piratas xaponeses. Tras rematar o loito en 1563, foi enviado ao Guozijian de Beijing.

En 1566, serviu no Ministerio dos Ritos da capital, onde se familiarizou co pensamento budista e o da escola de Wang Yangming. Posteriormente, en 1577, trasladouse como prefecto ao condado Yao'an, en Yunnan, posto que abandonou tres anos máis tarde. Logo, asumiu un cargo de profesor en Hubei por invitación de Geng Dingli, mais foi atacado polo irmán deste, Geng Dingxiang, quen o acusou de herexe. A causa deste incidente, mudouse a Macheng. En 1588, fíxose monxe budista, pero sen seguir o seu estilo de vida ascético. Dous anos despois, publicou *Fenshu* 焚書 ("Un libro para queimar").

Durante a década de 1590, visitou Jining e Nanjing, onde coñeceu ao xesuíta Matteo Ricci, co que debateu sobre as diferenzas entre a filosofía budista e a católica. Volveu a Macheng en 1600, mais tivo que fuxir pola condena dun maxistrado local.
[alt=Tumba de Li Zhi en Tongzhou|miniatura|Tumba de Li Zhi en [Tongzhou|esquerda|267x267px]]
En 1602, Li Zhi foi acusado de confundir á sociedade con ideas heréticas por Zhang Wenda e outros oficiais do Censorado, polo que acabou na cadea, onde se suicidou ao saber que sería exiliado ao seu Fujian natal. Tras o seu pasamento, foi soterrado en Tongzhou, onde se atopa a súa tumba.

## Notas 
## Véxase tamén 
### Bibliografía 
*
Instalacións Deportivas da Madroa

As **Instalacións Deportivas da Madroa**, ou simplemente **A Madroa**, son un complexo deportivo de titularidade municipal onde se disputan algúns adestramentos das categorías inferiores do Real Club Celta de Vigo. Constituía o principal lugar de adestramento do club antes da construción da Cidade Deportiva Afouteza, en Mos. Recibe o nome do lugar da Madroa, da parroquia de Candeán. Por extensión, adoita empregarse para referirse ao conxunto de xogadores saídos da canteira do equipo celeste.

## Historia 
As instalacións da Madroa fóronlle outorgadas ao Celta de Vigo no verán de 1990. O primeiro adestramento do club celeste realizouse o 27 de xullo desde ano. As instalacións foron conceptualizadas e inauguradas polo alcalde de aquel entón, Manoel Soto, ao presidente do equipo vigués tamén por aquel entón, José Luís Rivadulla.

Durante a década dos noventa e até o ano 2020, ditas instalacións foron o lugar habitual de adestramento do primeiro equipo do Celta, así como das categorías inferiores. Finalmente, o 26 de novembro de 2020, o cadro do primeiro equipo do Celta realizou o seu último adestramento nas instalacións antes de se mudaren á Cidade Deportiva Afouteza, no concello limítrofe de Mos.
## Infraestruturas
As instalacións constan de:
* 1 campo de céspede natural de medidas 108,25 x 69,90 metros.
* 1 campo de céspede sintético de medidas 108,55 x 66,50 metros e 660 asentos na bancada.
* 1 campo de céspede natural de medidas 116,20 x 71,20 metros.
* 1 campo de céspede sintético de medidas 104,00 x 57,80 metros e 488 asentos na bancada.
* Centro de servizos e ximnasio.

## Notas 
## Véxase tamén 
### Outros artigos 
* Campo Municipal de Barreiro
Creba Socialista

**Creba Socialista** foi un espazo de encontros e debates de persoas con vontade socialista (comunista) que antecedeu a Coordinadora da Mocidade Socialista (CMS), primeira organización do Movemento Socialista en Galicia. Presentouse en Santiago de Compostela o 27 de abril de 2024.

## Ideoloxía 
Nas súas campañas enfatizaron a necesidade dunha ruptura política coa socialdemocracia, sostendo unha forte crítica á esquerda reformista e ao nacionalismo galego. Puxeron tamén o foco na necesidade da independencia de clase e no camiño cara á construción do Partido Comunista. 

## Notas
Contorno (homónimos)

O termo **contorno** ou **contorna** pode referirse, nos artigos desta enciclopedia a:

### Xeometría 
* **Límite** exterior dun corpo ou dun obxecto, e liña que describe ese límite. Véxase tamén silueta.

### Matemáticas 
* Conxunto de **puntos** próximos a outro; viciñanza.

### Ecoloxía 
* Nome para designar o **ambiente**, "o que rodea" aos seres vivos ou no que se desenvolven a súa vida e actividades; Véxase tamén hábitat.

### Informática 
* Conxunto de características que definen o lugar e a forma de executar unha **aplicación.** A interface de usuario é unha parte do contorno dun sistema operativo. Véxase **contorno de escritorio**.
* **Contorno sintético** é unha simulación computacional que representa actividades cun alto nivel de realismo, incluíndo as **contornas virtuais** (VE, de *virtual environment*) de realidade virtual.

### Urbanismo 
* Zona ou territorio máis ou menos delimitado arredor dun lugar considerado como o núcleo. Véxase tamén bisbarra. 

* **Contorno**, zona central de Belo Horizonte, Brasil.
Trans

***Trans*** é o décimo terceiro álbum de estudio do músico e cantautor Neil Young, publicado o 10 de xaneiro de  1983. Gravado e editado durante a súa época en Geffen Records nos anos 80, o seu son electrónico desconcertou a moitos fans no seu lanzamento inicial: un vocoder Sennheiser VSM201 ocupa un lugar destacado en seis dos nove temas.

## Listaxe de cancións 
## Notas
Yellow EP

O chamado ***Yellow EP*** é un EP sen título da banda inglesa de post-punk Gang of Four, publicado en outubro de 1980 a través do selo Warner Bros. Records. Consiste en cancións editadas como sinxelos por EMI Records no Reino Unido. Coñécese como *Yellow EP* pola súa cor da portada (EP amarelo). As catro cancións foron máis tarde incluídas na reedición de 1995 en CD de Infinite Zero Archive/American Recordings do álbum *Entertainment!*.

## Listaxe de cancións 
## Notas
Stink

***Stink*** é un EP da banda estadounidense de rock alternativo The Replacements, publicado o 24 de xuño de 1982 a través do selo Twin/Tone Records. O disco foi gravado nos estudios Blackberry Way de Minneapolis, Minnesota, o 13 de marzo dese mesmo ano.

O EP foi remasterizado e reeditado por Rhino Entertainment o 22 de abril de 2008, con catro temas adicionais e notas no libreto de Peter Jesperson.

A canción "Kids Don't Follow" estivo dispoñible como DLC para o videoxogo *Rock Band 2* o 19 de maio de 2009.

## Listaxe de cancións 
## Notas
Marco Garcés

**Marco Antonio Garcés Ramírez**, nado en Cidade de México o 7 de novembro de 1972, máis coñecido coma **Marco Garcés**, é un ex xogador de fútbol mexicano e director técnico. Desde decembro de 2023 encárgase da dirección deportiva do Celta de Vigo, da Primeira división española de fútbol.
## Traxectoria
Coma xogador de fúbol desenvolvíase coma mediocampista e militou en equipos da Primeira División de México coma Cruz Azul, Tecos, CD Guadalajara ou Club de Fútbol Pachuca. Foi campión da Liga Mexicana co Cruz Azul no torneo Inverno 1997, e co Pachuca nos torneos inverno 1999, Apertura 2001 e Apertura 2003. Ademais chegou a ser xogador de nivel selección mexicana, coa que disputou a Copa de Ouro de 2002.

Estudou a carreira de Ciencia e Fútbol, e posteriormente foi director de operacións de Los Angeles Football Club,a té que en decembro de 2023, o Celta de Vigo anunciou a Garcés como o seu novo Director Deportivo, que viñera a substituír ao seu predecesor, o portugués Luís Campos. 

## Traxectoria coma futbolista
### Clubs
Garcés disputou toda a súa carreira coma futbolista no seu país natal, México. Militou nos seguintes equipos:

### Selección nacional
#### Participacións na Copa Ouro
#### Partidos internacionais
#### Goles internacionais 
## Notas 
## Véxase tamén 
### Outros artigos 
* Luís Campos
Gu Yanwu

**Gu Yanwu** (chinés tradicional: 顧炎武; chinés simplificado: 顾炎武; *pinyin*: Gù Yánwǔ; Wade-Giles: Ku4 Yen2-wu3), tamén coñecido como **Gu Tinglin** (chinés tradicional: 顧亭林; chinés simplificado: 顾亭林; *pinyin*: Gù Tínglín; Wade-Giles: Ku4 T'ing2-lin2), nado o 15 de xullo de 1613 e finado o 15 de febreiro de 1682, foi un filólogo, xeógrafo e erudito chinés da dinastía Qing.

## Traxectoria 
Gu Yanwu naceu na provincia de Jiangsu en 1613. Comezou a estudar aos 14 anos. En 1645, Gu foi recomendado para un posto na corte imperial de Nanjing. Alí, propuxo numerosas ideas. Porén, insatisfeito coa organización da corte, dimitiu e regresou á súa vila natal. En 1655, os oficiais locais condenárono a prisión, de onde foi liberado por un amigo.

Inspirado por Chen Di, quen estudou a fonoloxía do chinés antigo, Gu dividiu as palabras desta lingua en dez grupos de rimas. A súa aproximación positivista a múltiples disciplinas, e as súas críticas ao neoconfucianismo, tiveron unha grande influencia en estudosos posteriores. Entre as súas obras, destacan o *Yinxue wushu* 音學五書 ("Cinco libros sobre o estudo dos sons"), o *Ri zhi lu* 日知錄 ("Rexistro diario do estudo") e *Zhao yu zhi* 肇域志. Xunto con Wang Fuzhi e Huang Zongxi, Gu é un dos máis importantes eruditos confucianos de finais da dinastía Ming e comezos da Qing, pertencente á escola kaozheng.

En 1682, volvendo dunha viaxe a Huaying, Gu faleceu ao caer do seu cabalo.

## Notas 
## Véxase tamén 
### Bibliografía 
* 
*
Condado de Vigo

O **condado de Vigo** é un condado do estado estadounidense de Indiana. Segundo o censo de 2000, o concello tiña 105 habitantes&nbsp;848 habitantes. Forma parte da área metropolitana de Terre Haute. A sede do condado é Terre Haute. O condado foi fundado en 1818 e recibiu o nome de Francis Vigo, un italoamericano que loitou na Guerra de Independencia dos Estados Unidos.

## Xeografía 
Segundo a Oficina do Censo dos EUA, o condado ten unha superficie total de 1063 km², dos cales 1.045 km² son terra e 18 km² (1,75%) son auga.

### Condados adxacentes 
* Condado de Vermillion (norte)
* Condado de Parke (nordeste)
* Condado de Clay (leste)
* Condado de Sullivan (sur)
* Condado de Clark, Illinois (suroeste)
* Condado de Edgar, Illinois (noroeste)

## Principais autoestradas 
* 20x20px  Interestatal 70
* 20x20px  U.S Route S 40
* 20x20px  U.S. Route S 41
* 20x20px  U.S . Ruta S 150
* 20x20px Indiana State Route 42
* 20x20px Indiana State Route 46
* 20x20px Indiana State Route 63
* 20x20px Indiana State Route 159
* 20x20px Indiana State Route 246
* 20x20px  Indiana State Route 340

## Demografía 
miniatura|Palacio de Xustiza de Vigo en Terre Haute.|esquerda
No censo de 2000, había 105.848 persoas, 40.998 vivendas e 26&nbsp;074 familias residentes na comarca. A densidade de poboación era de 101 hab./km². 

A renda media dun fogar do condado era de 33.184 dólares e a renda media dunha familia era de $42.957. En 2000, os homes tiñan un ingreso medio de 32.854 fronte a $22.381 para as mulleres. A renda per cápita do condado era de 17.620$ e o 14,10% da poboación estaba por debaixo do limiar de pobreza nacional dos EUA.

## Notas 
## Véxase tamén 
### Ligazóns externas 
* Sitio web do Condado de Vigo
Paulo Victor Ferreira de Jesus

**Paulo Victor Ferreira de Jesus**, nado en Paranaíba o 21 de marzo de 2001, é un futbolista brasileiro que xoga como dianteiro no Chaves, da Segunda Liga de Portugal.

## Traxectoria 
Formado na canteira do Atlético Goianense, militou en varios clubs brasileiros antes de dar o salto ao fútbol europeo en 2023, cando asninu como novo xogador do Chaves, da Segunda Liga de Portugal.

## Notas
José Manuel Abalde

** José Manuel Abalde **, máis coñecido como **Josiño Abalde**, nado en Vigo o 5 de abril de 1963, é un adestrador de fútbol galego.

## Traxectoria 
En 1993 comezou a adestrar o Rápido de Bouzas en substitución de Jesús Sanchez, no retorno do equipo á Terceira División, durante a presidencia de Baltasar Pujales. Na tempada 2004-05 acadou co equipo de Bouzas o campionato nesa división, mais non o ascenso a Segunda B. Ao ano seguinte pasou a adestrar o Villalonga CF en substitución de Pablo Díaz, que pasou ao Rápido de Bouzas. Na primeira tempada xogaron a fase de ascenso ante o SD Noja, mais non o acadaron, e na tempada 2006-07 remataron sétimos. Pasou entón ao Céltiga Fútbol Club, onde acadou a permanencia. 

Na súa primeira tempada no Coruxo FC acadou a cuarta praza e o ascenso á Segunda División B. Mantivo o equipo dous anos nesa categoría.     

En 2014 pasou a adestrar o Alondras CF.

## Notas
Estádio Municipal Eng. Manuel Branco Teixeira

O **Estadio Municipal Eng. Manuel Branco Teixeira** é un estadio multiúsos situado en Chaves, Portugal. Cunha capacidade para 8400 persoas, úsase principalmente para partidos de fútbol e nel xoga como local os seus encontros o GD Chaves. Albergou partidos das categorías inferiores da selección portuguesa e acolleu dou partidos da selección absoluta, o último deles o encontro no que debutou como internacional Cristiano Ronaldo, contra Kazakhstán en 2003.
## Notas
Platiny

**Higor Inácio Platiny de Oliveira Rodrigues**, coñecido como **Platiny**, nado en Goiânia o 2 de outubro de 1990, é un futbolista brasileiro que xoga como dianteiro no Marítimo, da Segunda Liga de Portugal.

## Traxectoria 
Nacido en Goiânia, formouse como futbolista na canteira do Monte Cristo EC, e pasou por varios clubs brasileiros antes de dar o salto ao fútbol europeo en agosto de 2012, cando fichou polo Feirense portugués.

Na súa primeira tempada no país luso anotou 9 goles, atraendo o interese de clubs máis grandes, como o SC Braga, que o fichou en xuño de 2013 para o seu filial.

A continuación xogou no Aves e en xullo de 2015.  O 21 de xullo de 2015 volveu ao Feirense. As súas actuacións alí valéronlle o premio de Xogador do Mes da Segunda Liga de febreiro de 2016  e, con 17 goles, foi o segundo máximo goleador do campionato, contribuíndo ao ascenso do Feirense á Primeira Liga. Entre 2017 e 2020 militou no Chaves.

O 25 de xuño de 2023 fichou polo Marítimo, que acababa de descender á Segunda Liga.

## Notas
Carlos García-Die

**Carlos García-Die Sánchez**, nado en Barcelona o 7 de xullo de 2000, é un futbolista español que xoga como defensa central no Unionistas de Salamanca, da Primeira Federación.

## Traxectoria 
Formouse como futbolista nas canteiras do Espanyol e do Damn, fichando en 2019 polo Cornellà. Tras unha campaña cedido no  Terrasa, volveu a Cornellà de Llobregat en 2020, pasando a integrar o primeiro equipo.

O 4 de xullo de 2022 fíxose oficial a súa incorporación ao Cádiz CF para xogar no seu filial da Segunda Federación. O 30 de decembro dese mesmo ano debutou co primeiro equipo na Primeira División, disputando os minutos finais dun empate 1-1 ante o  Almería.

Na tempada 2023/24 xogou cedido no Córdoba, da Primeira Federación.

## Notas
Diego García Campos

**Diego García Campos**, nado en Madrid o 18 de abril de 2000, é un futbolista español que xoga como dianteiro no CD Leganés, da Primeira División.

## Traxectoria 
Formouse como futbolista nas canteiras do Real Madrid, o Alcobendas e o Rayo Vallecano. En decembro de 2018 debutou co Rayo B na Tercera División, nunha vitoria por 2-0 ante o RSD Alcalá. Non chegou a consolidarse como titular, disputando só sete partidos dende o inicio e marcando dous goles.

En outubro de 2020 fichou polo Leganés, sendo inicialmente asignado ao filial de Terceira. O 16 de maio seguinte, despois de marcar 13 goles co segundo equipo, fixo o seu debut co primeiro equipo na Segunda División, substituíndo a Sabin Merino nos minutos finais dun triunfo por 3-0 na casa ante a UD Logroñés.

Para a tempada 2022/23, saíu cedido ao CF Fuenlabrada da Primeira Federación. Tras ser o máximo goleador do equipo con 13 goles, regresou ao "Lega" en xuño de 2023 e renovou o seu contrato ata 2025. Ao remate da campaña conseguiu o ascenso á Primeira División.

## Palmarés 
;Leganés
* **Segunda División (1):** 2023/24.

## Notas
Leandro Sanca

**Leandro Mário Baldé Sanca**, nado en Lisboa o 4 de xaneiro de 2000, é un futbolista portugués que xoga como extremo no Chaves, da Segunda Liga.

## Traxectoria 
Naceu en Lisboa, no seo dunha familia con raíces en Guinea-Bissau. Formouse nas canteiras do CR Foot, do Real, do Belennses e do Braga, debutando co primeiro equipo deste último na Primeira Liga en xullo de 2020, nun partido ante o Aves

O 30 de agosto de 2021 asinou un contrato de tres anos co Spezia italiano, saíndo inmediatamente cedido ao Casa Pia. Ao seu regreso da cesión debutou na Serie A co equipo ligur, nun encontro fronte á Juventus.

Na segunda metade da tempada 2022/23 xogou cedido no Famalicão da Primeira Liga portuguesa, e en agosto de 2023 fichou polo Chaves, da segunda categoría.

## Notas 
## Véxase tamén 
### Ligazóns externas 
* Datos do xogador en zerozero.pt .
Texas Fever

***Texas Fever*** é un EP da banda escocesa de post-punk Orange Juice, publicado en marzo de 1984 a través do selo Polydor Records.

## Listaxe de cancións 
## Notas
Javier Avilés

**Javier Avilés Cortés**, nado en Madrid o 17 de agosto de 1997, é un futbolista español que xoga como centrocampista no Leganés da Primeira División.

## Traxectoria 
Comezou a xogar ao fútbol no Coslada, debutando co primeiro equipo en 2015. Un ano despois fichou polo Atlético Baleares da Segunda División B, no que apenas contou con oportunidades. En xaneiro de 2017 fichou polo Pobla de Mafumet, de Terceira División, e a continuación pasou polo Rayo Cantabria.

No mercado de inverno da tempada 2017/18 fichou polo CD Leganés, sendo asignado inicialmente ao equipo filial. O 30 de outubro de 2018 debutou co primeiro equipo do Leganés, nun partido da Copa do Rei ante o Rayo Vallecano. O 25 de agosto de 2019 debutou na Primeira División, nunha derrota por 0-1 ante o Atlético de Madrid.  O 27 de xuño de 2020 marcou o seu primeiro gol na máxima categoría, na derrota do Leganés por 2-1 ante  Osasuna.

En xaneiro de 2022 foi cedido ao Tondela da Primeira Liga de Portugal. Con este equipo chegou á final da Copa de Portugal antes de regresar ao Leganés. Na tempada seguinte volveu saír cedido en xaneiro, esta vez ao Lugo. Acumulou dúas cesións máis na tempada 2023/24, ao Amorebieta e ao Málaga CF 

## Notas
Primeira división española 2024/25

A **Primeira división española 2024/25** (denominada **LaLiga EA Sports** por motivos de patrocinio) foi a 94.ª edición da máxima competición profesional de fútbol masculino en España. Organizado pola Liga de Fútbol Profesional (LaLiga), o torneo comezou o 15 de agosto de 2024 e rematou o 25 de maio de 2025. O Real Madrid C. F. era o defensor do título, despois de conquistar o seu 36.º título ligueiro na tempada anterior. O 15 de maio de 2025, o FC Barcelona logrou o seu 28.º título de liga a falta de dúas xornadas.

## Equipos participantes 
### Equipos por comunidade autónoma 
### Ascensos e descensos 
Un total de vinte equipos disputaron a liga: os dezasete primeiros clasificados da Primeira división española 2023/24 máis tres equipos ascendidos da Segunda división española 2023/24, dos cales un deles ascendeu como vencedor dunha promoción disputada entre catro equipos. A seguinte táboa mostra os intercambios de prazas previos ao comezo da tempada actual:

|

|}

### Información dos equipos 
## Notas 
## Véxase tamén 
* Segunda División 2024–25
* Copa do Rei 2024–25

### Ligazóns externas 
* Páxina oficial de LaLiga
Alfredo Bermúdez de Castro

O nome **Alfredo Bermúdez de Castro** pode referirse a:

***Alfredo Bermúdez de Castro del Río**, político galego (1849-1920);
***Alfredo Bermúdez de Castro López-Varela**, matemático galego (n. 1950).
Machada ritual castrexa

A **machada ritual castrexa**, **machada sacrifical** ou **machado votivo**, é un tipo de machada ritual de pequeno tamaño, propia da cultura castrexa e usada probablemente como parte de rituais ou sacrificios (suovetaurilia) ou como ornamentación.

## Exemplares 
Entre os exemplares conservados atópanse:

* Machada de Viladonga: datada do século III a. C. presenta decoracións de torques, dun xabarín, dun touro e dun carneiro. Castro de Viladonga.
* Machada de Cariño: semellante á de Viladonga, varios torques. Atopouse na praia de Basteira, en Cariño.
* Machada da Atalaia: Representación zoomorfa cun trenzado. Xacemento de Punta Atalaia, en San Cibrao.
* Machada do Deza: Estrutura estriada representación dun carneiro, touro, torque e caldeiro. Nun castro de Lalín, na comarca de Deza.
* Machada da Trinidade: Decoración xeométrica e torque. Obras da canteira do Monte da Trinidade, en Mondoñedo.

## Galería 

Ficheiro:Machado votivo do Castro Trinidade Mondoñedo Lugo (cropped).jpg|Machada da Trinidade
Ficheiro:Machado votivo.jpg|Machada de Cariño
Ficheiro:Bronze votivo do Museo de Pontevedra.JPG|Machada do Deza

## Notas 
## Véxase tamén 
### Outros artigos 
* Cultura castrexa
* Torque castrexo
María del Carmen Rey Núñez

**María del Carmen Rey Núñez**, nada en Mazaricos o 11 de marzo de 1964, é unha escritora galega.

## Traxectoria 
Foi gandeira antes de ser escritora.

En *Escapados* (2017) narra a historia dos mozos Pepe e Roque que escapan da casa para non iren á guerra civil. 

En *Mulleres* (2018) conta as vidas de varias mulleres que loitan e que se opoñen ao que o destino lles quere deparar. 

*As arelas de Mariña* (2023) a protagonista é unha nena que non coñeceu os pais, adora a avoa e está nun colexio de monxas.

*Favonio* (2023) é un burriño que vive nunha granxa xestionada por un home moi malo que, cando algo lle sae mal, a emprende a golpes cos animais. A nai anima o burro a que vaia á procura da Fraga Encantada, lugar onde ningún animal é maltratado.

*Esconxuros para un rei* (2024) é unha novela doada de ler, con algo de novela picaresca ao inicio que vai avanzando cara unha novela histórica, na que autora presenta diversas situacións de abuso de poder, inxustizas, feminismos e loita de clases.

## Obras 
* *Escapados* (2017). Noia: Toxosoutos. 333 páxs. ISBN 978-84-946837-1-8.
* *Mulleres* (2018). Noia: Toxosoutos. 290 páxs. ISBN 978-84-948966-5-1.
* *Favonio* (2023). Noia: Toxosoutos. 40 páxs. ISBN  978-84-126701-5-8. Infantil.
* *Esconxuros para un rei* (2024). A Coruña: Baía Ed. 336 páxs. ISBN 978-84-9995-452-3.

### Infanto-xuvenil 
* *As arelas de Mariña* (2023). Noia: Toxosoutos. 125 páxs. ISBN 9788412703931. Novela.
* *Lúa e o paxaro* (2024). Toxosoutos. 41 páxs. ISBN 978-84-128986-8-2.

## Notas
Abandeirados do Sudán do Sur nos Xogos Olímpicos

Esta é unha lista dos **abandeirados que representaron ao Sudán do Sur nos Xogos Olímpicos**.

Os abandeirados de cada país levan a bandeira nacional na cerimonia de apertura dos Xogos Olímpicos.

## Notas 
## Véxase tamén 
### Outros artigos 
* Sudán do Sur nos Xogos Olímpicos
Paraíso Caníbal

***Paraíso Caníbal*** é o segundo e último disco de estudio da banda galega de indietrónica Colectivo Oruga, publicado o 6 de marzo de 2013 a través do selo Matapadre. A diferenza do disco anterior, *Too Many Knobs*, no que as cancións están en inglés, neste traballo os temas están en español. O 21 de abril de 2013 estreouse un videoclip da canción "Explotad Sin Mí" e case cinco meses despois, o 16 de setembro, estreouse o videoclip da canción "Salgamos Corriendo". Ten o número de catálogo MTP006.

## Listaxe de cancións 
## Notas
The Way of All Flesh

***The Way of All Flesh*** (titulado orixinalmente ***Ernest Pontifex or the Way of All Flesh***) é unha novela semiautobiográfica de Samuel Butler na que se critica a hipocrisía da Inglaterra vitoriana. Escrita entre 1873 e 1884, a obra recolle a historia de catro xeracións da familia Pontifex. Butler non se atreveu a publicala en vida, mais saíu do prelo postumamente en 1903, sendo aceptada como parte da reacción xeral contra o vitorianismo. O primeiro testamenteiro de Butler, R. A. Streatfeild, fixo cambios importantes no manuscrito orixinal, que non foi editado até 1964.

## Título 
O título é unha cita da *Biblia Douay-Rheims*. Trátase dunha expresión en hebreo bíblico, que significa "seguir co camiño de todos" (é dicir, morrer). Procede do *Libro dos reis*:

## Notas 
## Véxase tamén 
### Bibliografía 
* 

### Outros artigos 
* Samuel Butler

### Ligazóns externas 
* Texto completo en inglés (Proxecto Gutenberg)
Cotarelo (orografía)

miniatura| Un cotarelo ou penela.|250x250px
Un **cotarelo**, **penela** ou **picouto** é unha pequena elevación de terreo. 

Outros sinónimos son **outeiro** (do latín *altāre*, "altar", "elevación") ou **lomba** (do latín *lumbus*, "lombo").

Un cotarelo é máis pequeno que un **morro** ou **outeiro**. Non obstante, a distinción entre estes termos é pouco clara e moi subxectiva.

## Notas 
## Véxase tamén 
* Montaña
* Outeiro
Fluvial

[miniatura|250x250px| A imaxe mostra o [río Columbia, nos Estados Unidos.]]
**Fluvial** é un adxectivo que fai referencia ás augas de calquera río.

É habitual empregar o termo "*concas fluviais*" en referencia ás bacías hidrográficas, "*transporte fluvial"* en referencia ao transporte realizado sobre os ríos e "*manancial fluvial"* ou "*fonte fluvial"* en referencia ao nacemento dos ríos dunha rexión.

## Notas 
## Véxase tamén 
* Corpo de auga
* Hidrografía
* Modo de transporte
* Río
* Regato
Forzas Armadas dos Estados Unidos de América

As **Forzas Armadas dos Estados Unidos de América** , en inglés **United States Armed Forces**, son as forzas armadas dos Estados Unidos. 

Están compostas por seis servizos: Exército, Corpo de Marines, Armada, Forza Aérea, Forza Espacial e Garda Costeira. O presidente dos Estados Unidos é o comandante en xefe das Forzas Armadas e forma a política militar co Departamento de Defensa (DoD) e o Departamento de Seguridade Nacional (DHS), ambos departamentos executivos federais, actuando como principais órganos de execución da política militar. Os seis servizos armados están entre as oito 'forzas uniformadas' dos Estados Unidos.

## Historia 
Desde o seu inicio durante a Guerra de Independencia dos Estados Unidos, o exército dos Estados Unidos xogou un papel decisivo na historia dos Estados Unidos. Axudou a forxar un sentido de unidade e identidade nacional a través das súas vitorias na Primeira Guerra de Berbería e na Segunda Guerra de Berbería. Desempeñou un papel fundamental na Guerra civil estadounidense, impedindo que a Confederación se separase da República.

A Lei de Seguridade Nacional de 1947, promulgada tras a Segunda guerra mundial, creou a estrutura militar moderna dos Estados Unidos, incluíndo a creación da Forza Aérea e a reorganización das outras ramas baixo o nomeado Departamento de Defensa. 

As Forzas Armadas dos Estados Unidos son consideradas as máis poderosas do mundo, con capacidades significativas tanto en defensa como en proxección de poder a nivel global, reflectidas no seu enorme orzamento e avanzada tecnoloxía militar. A Forza Aérea é a maior do mundo en termos de capacidade aérea, mentres que a Mariña é a maior do mundo por tonelaxe. A Guarda Costeira, pola súa parte, é a 12ª maior forza marítima do mundo.

* Cadetes, Academia Militar dos Estados Unidos
* Guardamarinas, Academia Naval dos Estados Unidos
* Cadetes, Academia da Forza Aérea dos Estados Unidos
* Cadetes, Academia da Garda Costeira dos Estados Unidos
* Guardamarinas, Academia da Mariña Mercante dos Estados Unidos
* Exército dos Estados Unidos
* Corpo de Mariña dos Estados Unidos
* Armada dos Estados Unidos de América
* Forza Aérea dos Estados Unidos
* Forza Espacial dos Estados Unidos
* Gardacostas dos Estados Unidos
* Garda Nacional dos Estados Unidos
* Reserva do Exército dos Estados Unidos
* Reserva do Corpo de Mariña dos Estados Unidos
* Reserva da Mariña dos Estados Unidos
* Garda Nacional Aérea
* Reserva da Forza Aérea dos Estados Unidos
* Reserva da Garda Costeira dos Estados Unidos
* Outras organizacións de formación e auxiliares do Exército, Corpo de Mariña, Mariña Mercante, Patrulla Aérea Civil e Auxiliar da Garda Costeira como na orde anterior.

## Véxase tamén 
### Ligazóns externas 
* Sitio web oficial do Departamento de Defensa dos EUA
Parque forestal de Santo André de Comesaña

O **parque forestal de Santo André de Comesaña**, tamén coñecido como **parque da Guieira**, **da Aguieira** ou **parque da Fontesanta**, é un parque forestal situado na parroquia viguesa de Comesaña. Está situado xunto ao lugar da Aguieira. Ten unha superficie total de 29.200 m² e pertence á comunidade de montes de Santo André de Comesaña. Acondicionouse no ano 2001, e forma parte da ruta GR-53 que atravesa os montes de Vigo pola zona máis alta, desde A Madroa até A Garrida. 
O parque está atravesado por parte do percorrido do río Lagares, e na súa beira sitúanse varios muíños fluviais.

A nivel paisaxístivo, está formado por piñeiral, eucaliptal (entre Comesaña e Coruxo fíxose a primeira plantación desta árbore na zona, en socalcos, á beira do río Pontón e do muíño do Lourenzo; para asegurarlle o rego construíuse unha presa), carballos, castiñeiros, bidueiros e salgueiros. Na parte alta do parque hai penedos graníticos irregulares froito da erosión. Desde os puntos máis altos hai panorámicas da ría e as illas Cíes. 

Este parque, así coma outros lugares da parroquia, queimáronse na vaga de incendios de outubro de 2017. Unhas das persoas falecidas durante ese incendio foi un veciño desta parroquia, mentres axudaba a apagar o lume.

## Usos
A nivel recreativo, o parque conta con varias mesas, barbacoas e asadoiros, fontes e un miradoiro a 164 metros sobre o nivel do mar, desde o cal pódense divisar as Illas Cíes e a ría de Vigo.

## Sendeiros
O parque forestal de Comesaña forma parte dun conxunto de montes e outeiros que arrodean a cidade de Vigo. A ruta GR-53, que atravesa o parque, é unha senda de grande percorrido que circunvala o concello de Vigo polos seus montes. Cunha lonxitude de 40 quilómetros, e de carácter circular, é a ruta de sendeirismo máis grande da cidade olívica.

## Accesos
O acceso ao parque forestal pode realizarse en automóbil privado ou público. Pola estrada de Valadares en dirección a Vigo, tomando a saída de Matamá, ou pola estrada de Matamá ao Freixo, pasando o cruzamento do Freixo, á man dereita.

## Notas
## Véxase tamén
### Outros artigos
* Parques de Vigo